
Máltára 12 tanuló és 4 kísérő kolléga utazott. A kísérők két hetes váltásban voltak. Először Kovácsné Karácsony Éva és Jakubovicsné Kozma Margit, majd Pintér Fanni és Tóth Zalán utaztak. 
Utazásunkat megelőzően nagyon sok szervezési feladatot bonyolítottunk. Repülőjegyet vásároltunk, a máltai Easy Job Bridge kollégáival felvettük a kapcsolatot, országon belüli utazáshoz Tallinja kártyát igényeltünk magunknak és a gyerekeknek is egyaránt. Felkészítést tartottunk a tanulóknak, illetve tájékoztatót szülőknek-gyerekeknek egyaránt. Mi magunk is tájékozódtunk az országról, a kultúráról, közlekedésről, egészségügyi ellátásról, vásárlási lehetőségekről, szabadidős úticélokról, stb.
Az utazás zökkenőmentesen történt. Ryanair gépekkel utaztunk. Sokaknak különleges élmény volt, hiszen ez volt az első repülőútjuk.  Megérkezéskor a transzfer várta a csapatot, ami a szállásra szállított bennünket. 
A gyerekek két apartmanban voltak elszállásolva, egy épületen belül. Az idei évben mi, kísérőtanárok is a gyerekekkel közös szálláson voltunk elhelyezve. Azt nagyon hasznosnak érezzük, hogy a gyerekekkel egy apartmanban laktunk, hiszen az együttélésből adódó nehézségeket könnyebben meg tudtuk oldani. Azonban napközben távol voltak tőlünk, de nyomon tudtuk követni őket az iSharing applikáción keresztül. 
A tanulóink változatos helyeken töltötték a szakmai gyakorlatukat. Diákjaink az Europa Hotelben, IKYK hotelben, az Allianz biztosítónál, St. Julian’s Bay Hotelben, a JMC Real Estate cégnél, Samsam Childcare Centerben, és a Malta Chocolate Factory-nál kaptak munkát. Minden diák a tanulmányi területének megfelelő munkakörben dolgozott. A munkahelyi vezetők visszajelzései rendkívül pozitívak voltak: kiemelték a tanulók felkészültségét, szakmai tudását, munkafegyelmét és szorgalmát.
A munkanapok végén közösen leültünk átbeszélni a munkahelyen történteket, tapasztalataikat melyet aztán munkanaplóban rögzítettek. Ezek az esték mindig jó hangulatban teltek, jobban megismertük egymást a diákokkal.
A szabadidő eltöltésére Máltán számos lehetőség van, amit igyekeztünk maximálisan kihasználni. A gyerekekkel közösen ellátogattunk Marsaxlokkba, a Blue Grottohoz,, Mellijeha Beachre, illetve Gozo szigetére, hajókiránduláson vettünk részt a Valletta körüli kikötőkben, a Nemzeti Akváriumban voltunk Buggiba-ba.
A közlekedés Máltán nagyon eltérő az általunk megszokottól, kezdve a jobb oldali közlekedéssel, a közlekedési morálon át a kaotikusságig minden megnehezítette a dolgunkat. A tájékozódáshoz applikációkat használtunk, mint például a Tallinja App vagy a Google Maps. A kintlét alatt a tanulók és a mi tájékozódási képességünk is sokat fejlődött. Azonban, gyakran szükség volt talpraesettségre, illetve a nyelvtudásra is. Az idegen nyelv használata természetessé vált, megszűntek a gátlásaink a kommunikáció során. Összességben, elmondhatjuk, hogy a nyelvtudás tekintetében mindenki sokat fejlődött. 
Felkészülésünk és kint tartózkodásunk alatt számos készségünket fejlesztettük a fentebb felsoroltakon túl is. Figyelemmel kísértük és részei voltunk diákjaink személyiségfejlődésének, igyekeztünk egyéni bánásmódban részesíteni őket, a csoport közösséggé alakulását támogattuk. A problémamegoldó képességeink és szakmai együttműködési készségünk is fejlődött.  Felkészülésünk és kint tartózkodásunk alatt számos pedagóguskompetenciánk fejlődött. Figyelemmel kísértük és aktívan támogattuk diákjaink személyiségfejlődését, önállósodását, felelősségvállalását és alkalmazkodóképességét. Az egyéni bánásmód alkalmazásával igyekeztünk figyelembe venni a tanulók eltérő személyiségét, szükségleteit, képességeit és aktuális nehézségeit. A közös programok és a mindennapi együttélés során fejlődött a közösségfejlesztő, konfliktuskezelő és együttműködést támogató kompetenciánk is. A váratlan helyzetek, a közlekedési nehézségek és a különböző problémák megoldása jelentősen fejlesztette problémamegoldó, döntéshozó, szervező- és alkalmazkodóképességünket. A külföldi környezetben szükségessé vált az idegen nyelv magabiztos használata, amely hozzájárult kommunikációs kompetenciánk fejlődéséhez. A szakmai gyakorlati helyekkel, a külföldi partnerszervezettel, kollégáinkkal, a szülőkkel és a tanulókkal való folyamatos kapcsolattartás erősítette szakmai együttműködési és kommunikációs készségünket. A tanulók munkájának nyomon követése, a napi tapasztalatok közös feldolgozása és a munkanaplók értékelése fejlesztette megfigyelési, értékelési és reflektív kompetenciánkat. A mobilitás során szerzett tapasztalatok hozzájárultak módszertani kultúránk, pedagógiai tudatosságunk, kulturális érzékenységünk és szakmai önreflexiónk fejlődéséhez is. Összességében a máltai mobilitás nemcsak a tanulók, hanem a kísérőtanárok számára is jelentős szakmai és személyes fejlődést biztosított, amelyet a későbbi pedagógiai munkánk során is hasznosítani tudunk.
A mobilitásról élmenyekkel, emlékekkel gazdagodva tértünk haza. 

